Isroilning Hindistondagi elchixonasi yaqinida terakt sodir etildi

Kecha, 28 yanvar kuni kechqurun Nyu-Dehlidagi Isroilning elchixonasi yaqinida portlash sodir bo`ldi. Isroil hukumati bu hodisani terakt deb atadi. Bu haqda Isroil rasmiylariga asoslanib, Reuters xabar bermoqda.
O`z navbatida, Isroil davlat radiosi "Kan" Isroil va Hindistondagi manbalariga tayanib, voqeani "Isroil elchixonasiga qarshi qaratilgan xavf" sifatida talqin qildi. Ta`kidlanishicha, dunyo bo`ylab Isroil missiyalarida xavfsizlik choralari kuchaytirilgan.
Avvalroq NDTV telekanali polisiyadagi manbalariga asoslanib, juma kuni Nyu-Dehli markazidagi Isroil elchixonasi yonida portlash sodir bo`lganligini ma`lum qilgandi. Unga ko`ra, kam quvvatli qo`lbola portlovchi moslama portlashga sabab bo`lgan edi. Hozircha qurbonlar haqida ma`lumot yo`q, portlash joyi o`rab olingan.
Portlash Vijaya Chovk maydonidan ikki kilometr narida sodir bo`lgan, u erda Prezident Ram Nat Kovind, Bosh vazir Narendra Modi va boshqa yuqori martabali hukumat amaldorlari Respublika kuni tantanalari tugashiga bag`ishlangan marosimga yig`ilgan edi.